Նշենք նաև, որ Ուկրաինայում շուրջ կես միլիոն հայերի գոյության պայմաններում հայկական մի շարք կազմակերպություններ կան, որոնցից ընդամենը մի քանիսն են ակտիվ գործունեություն ծավալում: Այդուհանդերձ բոլորը գրեթե սեփական ամբիցիաներն ունեն և հազվադեպ է պատահում, որ որեւէ հարցի շուրջ համախմբվածություն է նկատվում: Առաջին Հանրապետության անկախության 100-ամյակի տոնակատարությունը, կարծես թե ,հնարավորություն է ստեղծում կամաց-կամաց միասնականություն դրսեւորելու համար: Սա կարող է լինել լավ նախադրյալ, որպեսզի Ուկրաինայում հայկական գործոնն ավելի կարեւորվի, քանի որ հայկական սփյուռքի դերը մշտապես կարեւորվել է: